Gulbrandsætt
Gulbrandsætt (fræðiheiti: Entylomataceae) er ætt sjúkdómsvaldandi sveppa. Sveppir af gulbrandsætt sýkja blöð plantna og mynda á þeim bletti af ýmsum litum. Gulbrandsætt inniheldur aðeins eina ættkvísl, Entyloma með um 150 tegundum, þar af lifa fjórar á Íslandi.

Gulbrandsætt taldist áður til sótsveppa en er nú talin vera skyldari sveppum af lyngroðabálki.

Tegundir á Íslandi
 Entyloma dactilidis sýkir vatnsnarfagras, snarrótarpunt og varpasveifgras.
 Entyloma erigerontis sýkir jakobsfífil.
 Entyloma ficariae (sóleyjagulbrandur) sýkir sóleyjar.
 Entyloma picridis sýkir skarifífil og undafífla.

Tilvísanir